พระราชกฤษฎีกาเปลี่ยนแปลงเขตเทศบาลเมืองปทุมธานี จังหวัดปทุมธานีพ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๑๑ มีนาคม พ.ศ. ๒๕๒๔เป็นปีที่ ๓๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองปทุมธานีจังหวัดปทุมธานี เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองปทุมธานีจังหวัดปทุมธานี พ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองปทุมธานี จังหวัดปทุมธานี ซึ่งได้กำหนดไว้ในมาตรา๔ แห่งพระราชกฤษฎีกาจัดตั้งเทศบาลเมืองปทุมธานี จังหวัดปทุมธานี พุทธศักราช ๒๔๗๙ เสียใหม่โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมคลองบางปรอกฝั่งเหนือ ห่างจากศูนย์กลางทางหลวงจังหวัดหมายเลข ๓๑๑๑ ตอนปทุมธานี อำเภอสามโคก ตรงกม. ๐.๕๕๒ ไปทางทิศตะวันตก ระยะ ๑,๐๐๐ เมตร เลียบคลองบางปรอก ฝั่งเหนือ ห่างจากศูนย์กลางทางหลวงจังหวัดหมายเลข๓๑๑๑ ตอนปทุมธานี - อำเภอสามโคก ไปทางทิศตะวันตก ตรง กม. ๐.๕๕๒ ระยะ ๑๐๐ เมตรจากหลักเขตที่ ๒ เป็นเส้นขนานระยะ ๑๐๐ เมตรกับทางหลวงจังหวัดหมายเลข ๓๑๑๑ ตอนปทุมธานี -อำเภอสามโคก ไปทางทิศเหนือ ถึงหลักเขตที่ ๓ ซึ่งตั้งอยู่ริมคลองบางโพธิเหนือฝั่งใต้ ห่างจากศูนย์กลางทางหลวงจังหวัดหมายเลข ๓๑๑๑ ตอนปทุมธานี - อำเภอสามโคกไปทางทิศตะวันตก ระยะ ๑๐๐ เมตรจากหลักเขตที่ ๓เลียบริมคลองบางโพธิเหนือ ฝั่งใต้ ไปทางทิศตะวันออกผ่านทางหลวงจังหวัดหมายเลข ๓๑๑๑ ตอนปทุมธานี อำเภอสามโคก ถึงหลักเขตที่ ๔ ซึ่งตั้งอยู่ปากคลองบางโพธิเหนือ ฝั่งใต้ทิศตะวันออก จากหลักเขตที่ ๔ เลียบริมแม่น้ำเจ้าพระยาฝั่งตะวันตกไปทางทิศใต้ ถึงหลักเขตที่ ๕ ซึ่งตั้งอยู่ปากคลองวัดโคก ฝั่งเหนือทิศใต้ จากหลักเขตที่ ๕ เลียบริมคลองวัดโคกฝั่งเหนือ ไปทางทิศตะวันตกเฉียงเหนือผ่านถนนเทศสัมพันธ์ ถึงหลักเขตที่ ๖ ซึ่งตั้งอยู่ริมทางหลวงแผ่นดินหมายเลข ๓๐๗ แยกทางหลวงแผ่นดินหมายเลข๓๐๖ - จังหวัดปทุมธานี ฟากตะวันออกตรง กม. ๙.๘๘๒จากหลักเขตที่ ๖ เป็นเส้นตรงไปทางทิศตะวันตกผ่านทางหลวงแผ่นดินหมายเลข ๓๐๗ แยกทางหลวงแผ่นดินหมายเลข ๓๐๖ จังหวัดปทุมธานี ถึงหลักเขตที่๗ ซึ่งตั้งอยู่ตรงสามแยกคลองบางหลวง ฝั่งเหนือทิศตะวันตก จากหลักเขตที่ ๗ เป็นเส้นตรงไปทางทิศตะวันออกเฉียงเหนือถึงหลักเขตที่ ๘ ซึ่งตั้งอยู่ริมทางหลวงจังหวัดหมายเลข ๓๑๑๒ ตอนปทุมธานี -ลาดหลุมแก้ว ฟากใต้ ตรง กม. ๒.๐๐๐จากหลักเขตที่ ๘ เป็นเส้นตรงไปทางทิศเหนือผ่านทางหลวงจังหวัดหมายเลข ๓๑๑๒ ตอนปทุมธานี - ลาดหลุมแก้ว ไปบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองปทุมธานี จังหวัดปทุมธานี พ.ศ.๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองปทุมธานี จังหวัดปทุมธานี ได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองปทุมธานีจังหวัดปทุมธานี เพื่อประโยชน์ในการบริหารกิจการและการทะนุบำรุงท้องถิ่นต่อไปจึงจำเป็นต้องตราพระราชกฤษฎีกานี้ปิติวรรณ/จัดทำ๑๖ มีนาคม ๒๕๖๓อรญา/ตรวจ๑๔ เมษายน ๒๕๖๓[๑] ราชกิจจานุเบกษาเล่ม ๙๘/ตอนที่ ๔๓/ฉบับพิเศษ หน้า ๙/๑๙ มีนาคม ๒๕๒๔